Καραγιαννοπούλου 1 Λιβαδειά, 25/02/2022

Γραφείο: Αριστοφάνους Αρ. Πρωτ.: 248

Λιβαδειά, ΤΚ 32131

Τηλ.: 22610-88683

Email: info-estia@kedhl.gr

Πληροφορίες: Πασβαντίδης Χαράλαμπος

**ΘΕΜΑ: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΑΡΟΧΗ ΕΡΓΑΣΙΩΝ ΑΠΟΚΑΤΑΣΤΑΣΗΣ ΦΘΟΡΩΝ ΣΕ ΑΛΟΥΜΙΝΙΑ ΚΑΙ ΣΥΣΤΗΜΑΤΑ ΑΛΟΥΜΙΝΙΩΝ, ΣΕ ΜΙΣΘΩΜΕΝΑ ΔΙΑΜΕΡΙΣΜΑΤΑ ΤΗΣ ΚΕΔΗΛ, ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΥΛΙΚΩΝ, ΣΤΟ ΠΛΑΙΣΙΟ ΠΑΡΑΤΑΣΗΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ ESTIA 2021: ΣΤΕΓΑΣΤΙΚΟ ΠΡΟΓΡΑΜΜΑ ΓΙΑ ΑΙΤΟΥΝΤΕΣ ΔΙΕΘΝΗ ΠΡΟΣΤΑΣΙΑ.**

Η Κοινωφελής Επιχείρηση του Δήμου Λεβαδέων προβαίνει σε πρόσκληση εκδήλωσης ενδιαφέροντος για την παροχή εργασιών αποκατάστασης φθορών, συμπεριλαμβανομένων των υλικών, σε αλουμίνια και συστήματα αλουμινίου σε μισθωμένα από την Κ.Ε.ΔΗ.Λ. διαμερίσματα, στο πλαίσιο παράτασης υλοποίησης του Προγράμματος ESTIA 2021: Στεγαστικό Πρόγραμμα για αιτούντες Διεθνή Προστασία, συνολικού προϋπολογισμού τεσσάρων χιλιάδων εννιακοσίων ενενήντα επτά ευρώ και είκοσι λεπτών (4.997,20€), συμπεριλαμβανομένου του Φ.Π.Α. 24%, σύμφωνα με την με αριθ. Πρωτ. 229/18-02-2022 τεχνική μελέτη του Τμήματος Παροχών και Προμηθειών της Κ.Ε.ΔΗ.Λ., που εγκρίθηκε με την υπ’ αριθ. 27/2022 (ΑΔΑ: ΡΨΦ1ΟΞΨ5-ΝΜ7) έγκριση του Δ.Σ. της Κ.Ε.ΔΗ.Λ. Για την κάλυψη της δαπάνης της ανωτέρω παροχής υπηρεσιών έχει εκδοθεί η υπ’ αριθ. 7/2022 (ΑΔΑ: Ψ8ΦΓΟΞΨ5-Σ90) Απόφαση Ανάληψης Υποχρέωσης του Προέδρου της Κ.Ε.ΔΗ.Λ.

Προσκαλεί φυσικά ή νομικά πρόσωπα ή ενώσεις προσώπων, να υποβάλλουν φάκελο προσφοράς έως την Τετάρτη 02/03/2022 και ώρα 13:30 μ.μ.

Η υπηρεσία θα εκτελεστεί με την διαδικασία της απευθείας ανάθεσης σύμφωνα με τις διατάξεις του Ν.4412/2016 και του Ν. 4782/2021, όπως ισχύουν και με κριτήριο επιλογής την πλέον συμφέρουσα από οικονομικής άποψης προσφοράς βάσει της χαμηλότερης τιμής.

**ΠΕΡΙΕΧΟΜΕΝΟ ΠΡΟΣΦΟΡΑΣ – ΤΟΠΟΣ ΥΠΟΒΟΛΗΣ**

Η προσφορά υποβάλλεται σε καλά σφραγισμένο φάκελο (κυρίως φάκελος):

Μέσα στον κυρίως φάκελο, σύμφωνα με τις διατάξεις των παρ.2 και 3 του άρθρου 80 του Ν.4412/2016, όπως ισχύει, ως δικαιολογητικά για την απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016 και σύμφωνα με το άρθρο 43 του Ν. 4605/2019 τ. Α’ ΦΕΚ 52/01.04.2019 – Τροποποίηση των διατάξεων του Ν. 4412/2016, όπως ισχύουν, θα υπάρχουν:

**ΦΑΚΕΛΟΣ ΥΠΟΒΟΛΗΣ ΠΡΟΣΦΟΡΑΣ**

**Α1**. **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

(Ξεχωριστός φάκελος όπου θα αναγράφεται εξωτερικά ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ)

**1).** Πρόσφατα πιστοποιητικά από τις αρμόδιες αρχές από τα οποία να προκύπτει ότι είναι ενήμεροι ως προς τις α) φορολογικές, β) ασφαλιστικές υποχρεώσεις ΙΚΑ ( Ε.Φ.Κ.Α.) και Ο.Α.Ε.Ε. (Ε.Φ.Κ.Α.), **2).** πρόσφατη εκτύπωση μέσω TAXISNET, ενεργούς δραστηριότητας επιτηδεύματος. **3).** Υπεύθυνη δήλωση του Ν.1599/86 του ενδιαφερόμενου στην οποία θα δηλώνει ότι: ο ΚΑΔ που αναγράφεται στο TAXISNET αντιστοιχεί στην εν λόγω υπηρεσία. **4).** ‘Οταν πρόκειται για νομικά πρόσωπα με τα απαραίτητα νομιμοποιητικά έγγραφα ( καταστατικό, ΦΕΚ, κλπ και Υπεύθυνη Δήλωση ότι δεν έχουν γίνει τροποποιήσεις μέχρι σήμερα ) ώστε να προκύπτει ο διαχειριστής του νομικού προσώπου, τα μέλη κλπ. **5).** Υπεύθυνη δήλωση του οικονομικού φορέα σε αντικατάσταση του α) Ποινικού μητρώου & β) του ΟΠΣ-ΣΕΠΕ, που να δηλώνει ότι : **α)** δεν έχει καταδικαστεί σε αδίκημα σχετικό με την άσκηση της επαγγελματικής του δραστηριότητας κατά την ημέρα του διαγωνισμού. Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, αβ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, που αναφέρονται στο Καταστατικό και **β)** δεν έχουν επιβληθεί πράξεις προστίμου σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς.

**Α2. ΟΙΚΟΝΟΜΙΚΗ ΠΡΟΣΦΟΡΑ**

(Ξεχωριστός φάκελος όπου θα αναγράφεται εξωτερικά ΟΙΚΟΝΟΜΙΚΗ ΠΡΟΣΦΟΡΑ)

Υποφάκελος καλά σφραγισμένος με το συμπληρωμένο έντυπο οικονομικής προσφοράς, όπως αναλυτικά αναφέρεται στην τεχνική έκθεση, το οποίο δεν πρέπει να έχει ξύσματα, σβησίματα, προσθήκες, σημειώσεις και διορθώσεις.

Εφόσον τα παραπάνω δικαιολογητικά (Α φάκελος – δικαιολογητικά συμμετοχής) δεν είναι πλήρη, η προσφορά θεωρείται ελλιπής και δε λαμβάνεται υπόψη. Στην περίπτωση αυτή

επιστρέφεται χωρίς να ανοιχθεί ο Β σφραγισμένος φάκελος που περιέχει την ΟΙΚΟΝΟΜΙΚΗ ΠΡΟΣΦΟΡΑ.

Επισυνάπτεται : Η υπ’αριθμ. πρωτ. 229/18-02-2022 Τεχνική Μελέτη της Κ.Ε.ΔΗ.Λ.

Τα δικαιολογητικά εκδίδονται, κατά κανόνα, μετά την κοινοποίηση της πρόσκλησης, ώστε να διασφαλίζεται το επίκαιρο των καταστάσεων που βεβαιώνουν. Κατά παρέκκλιση του ανωτέρω κανόνα, πιστοποιητικά που έχουν εκδοθεί προ της κοινοποίησης της πρόσκλησης, μπορούν να υποβληθούν, στην περίπτωση που εξακολουθούν να ισχύουν κατά τον χρόνο υποβολής τους. (Ε.Α.Α.ΔΗ.ΣΥ. 5035/28.09.2018).

Οι προσφορές θα υποβληθούν στα γραφεία της Κ.Ε.ΔΗ.Λ. επί της οδού Αριστοφάνους (Πάροδος Πλαταιών), πληροφορίες κ.κ. Πασβαντίδης Χαράλαμπος και Ζούβελου Ελένη, τις εργάσιμες ημέρες και ώρες.

**O ΠΡΟΕΔΡΟΣ ΤΗΣ Κ.Ε.ΔΗ.Λ**

**Εμμανουήλ Τσεσμετζής**